Més informació sobre l'ús de la connexió a Internet

Aquest programari d’HP utilitza una connexió a Internet:
•	per actualitzar el programari i les característiques
•	per evitar problemes
•	per proporcionar assistència tècnica
•	per recopilar informació que permeti a HP millorar el disseny dels productes 

Les dades del vostre ordinador que es transmeten a HP s’empraran per determinar si cal cap actualització i per contrastar la informació rebuda amb el vostre ús dels productes HP. 

Algunes dades es poden fer servir de forma anònima i conjunta perquè HP pugui millorar la qualitat de tots els seus productes i llicències. Aquestes dades es poden transferir a una entitat d’HP que pot estar ubicada en un país/regió que no sigui el vostre.

L’adreça IP es pot utilitzar per determinar la ubicació general (per exemple, una ciutat) i la informació sobre una empresa, abans de descartar-la.

Aplicacions del programari d’HP amb connexió a Internet

Teniu en compte que algunes de les aplicacions de programari següents poden no estar incloses a tots els productes. 

Registre del producte HP
Per defecte, el registre del producte HP comença automàticament en finalitzar la instal·lació del programari. El programari es connecta al registre en línia i l'omple prèviament amb la informació següent per al vostre producte HP específic, la qual cosa facilita el procés de registre del producte:
•	número/nom/sèrie del model de producte
•	número de sèrie
•	sistema operatiu de l’ordinador
•	configuració de l'idioma i el país/regió delsistema operatiu
•	codi de servei del producte

Per evitar que el registre del producte HP s’executi i es connecti a Internet, desmarqueu “Registra aquest producte amb HP” en acabar la instal·lació del programari.

Actualització d'HP
A vegades, el programari desactualitzat pot dificultar la instal·lació o el rendiment del producte. L’Actualització d’HP comprova amb regularitat si hi ha noves actualitzacions i us informa si n’hi ha de disponibles. A més, ofereix una descàrrega immediata i una instal·lació automàtica. L’Actualització d’HP us ajuda a mantenir el programari d’HP còmodament al dia, tant al vostre ordinador com a la impressora HP. Aquesta opció no està disponible per a tots els sistemes operatius.

Preguntes més freqüents sobre l’Actualització d’HP

Per què són importants les actualitzacions?
A vegades, el programari desactualitzat pot dificultar la instal·lació o el rendiment del producte. Mantenir el programari d’HP al dia, us pot ajudar a prevenir problemes o a trobar solucions més fàcilment si es produeixen problemes, com ara una ajuda guiada o documents de suport. 

Quines dades es transmeten per comprovar automàticament les actualitzacions?
L’Actualització d’HP recopila i comparteix la informació següent:	
•	nom del sistema operatiu	
•	configuració del país/regió	
•	configuració de l'idioma	
•	llista de les impressores d'HP connectades.	
•	llista del dispositius USB HP connectats	
•	llista dels dispositius de processament d’imatges HP connectats	
•	nombre de descàrregues de programari HP que s’han intentat i d’instal·lacions correctes

Per millorar el programa Actualització d’HP, l’Actualització d’HP també recopila els fitxers de registre creats durant les descàrregues i les instal·lacions de programari d’HP. Aquesta informació s’utilitza per millorar l’èxit de les futures actualitzacions. Els usuaris tenen la possibilitat de consultar la informació als fitxers de registre i d’aprovar-ne la transmissió. Aquestes dades es recopilen anònimament. L’Actualització d’HP no adjunta cap identificador exclusiu a les dades del client.

Les actualitzacions es descarreguen i s’instal·len automàticament?
Després de donar permís per comprovar les actualitzacions, és possible que es descarreguin algunes actualitzacions d'importància crítica i que s'instal·lin sense més notificacions, tret de les que permeten que el programari ja instal·lat funcioni correctament. Moltes vegades, rebreu una notificació quan hi hagi actualitzacions disponibles i tindreu l’oportunitat de triar el programari que voleu descarregar i instal·lar.

Amb quina freqüència el programari comprova les actualitzacions?
Amb la configuració predeterminada de l’Actualització d’HP, es comproven cada setmana les actualitzacions. Tanmateix, podeu canviar aquesta freqüència accedint a l’Actualització d’HP des del menú Inici.

Quin és el cost de les actualitzacions?
HP no cobra per les actualitzacions de programari d’HP. Però cal que l’ordinador estigui connectat a Internet per tal que l’Actualització d’HP cerqui i descarregui les actualitzacions de programari d’HP. El cost de la connexió a Internet depèn del proveïdor de serveis d’Internet (ISP). La descàrrega de programari d’HP no costa més que qualsevol altra activitat a Internet que pugueu fer, com ara llegir el correu electrònic o navegar pel web.

Com protegeix HP la meva privacitat?
L’Actualització d’HP no recopila el vostre nom, ni la vostra adreça, ni la vostra adreça de correu electrònic. L’adreça IP de l’ordinador només s’utilitza per habilitar una connexió segura a Internet. L’Actualització d’HP no crea cap identificador únic que es pugui utilitzar per identificar-vos o per identificar el vostre ordinador.

Programa de participació dels clients d’HP/ Estudi de millora dels productes d’HP
En accedir a instal·lar el Programa de participació dels clients d’HP/Estudi de millora dels productes d’HP, podreu participar en el Programa de participació dels clients d’HP/Estudi de millora dels productes d’HP en un futur. Aquest programa és voluntari. Si accepteu participar-hi, el sistema us demanarà que proporcioneu informació addicional després de la instal·lació. Aquesta opció no està disponible per a tots els sistemes operatius.

Si accepteu participar-hi, és possible que el programari es connecti a HP a Internet, per transferir els següents tipus de dades (amb el vostre permís):  
•	informació sobre el vostre sistema informàtic, com ara el sistema operatiu, la quantitat de memòria, el país/regió, l'idioma i l'adreça IP
•	informació sobre els vostres productes d’HP, como ara el model i el número de sèrie
•	informació sobre com utilitzeu el producte d’HP, com ara el nombre de pàgines impreses, el mode d’impressió, el material d’impressió, la marca de tinta o del tòner i els tipus de fitxers impresos
•	informació que podeu tenir configurada a la impressora sobre l’administració del producte, com ara el nom i el contacte de l’administrador
•	informació tècnica addicional que varia segons el producte

La informació recopilada s’utilitza de manera anònima i agregada. Aquesta transferència podria tenir un impacte insignificant en la velocitat de processament i connexió. HP pot utilitzar aquesta informació per dissenyar millors productes.

HP connectat
Probablement es col·loqui a l’escriptori una icona ("drecera") amb un enllaç a l’HP connectat (és possible que no estigui disponible o que no s’instal·li per a algunes impressores HP). Si teniu una impressora connectada a Internet compatible amb els serveis web ePrint d’HP, l’HP connectat us permetrà veure’n l’estat, afegir-hi i suprimir-ne aplicacions i gestionar la configuració d’ePrint i l’historial de tasques des de qualsevol navegador web, ja sigui a casa o mentre us desplaceu.
 
Quan accediu a l’ HP connectat en línia, es poden enviar les dades següents des del vostre equip per millorar la vostra experiència general i per omplir prèviament i de manera automàtica la configuració:
•	ubicació general (paràmetre actual del pc)
•	idioma (paràmetre actual del pc)
•	número de model de la impressora 

La icona de l’HP connectat ("drecera") es pot eliminar de l’escriptori arrossegant-la a la "Paperera de reciclat" de l’escriptori o fent-hi clic amb el botó dret del ratolí i seleccionant "Suprimeix". 

Informe d'instal·lació

Es pot enviar un informe d’instal·lació a HP si se selecciona aquesta opció a l’instal·lador.  Si envieu l’informe d’instal·lació a HP ajudareu a millorar futures instal·lacions d’impressores.  L’informe contindrà dades anònimes referents a la instal·lació actual i s’enviarà a HP a través de la vostra connexió a Internet.  S’inclouen les dades següents a l’informe d’instal·lació:
- Informació del sistema (exemple: sistema operatiu, versió).
- Informació del producte (exemple: model del producte, opcions o configuracions del producte).
- Seleccions d’instal·lació (exemple: opció de connexió, seleccions de programari).
- Hora d’instal·lació.
- Missatges d’error rebuts durant la instal·lació.